Kombinácia liekov
Dobrý večer. Lekárka mi predpísala Paxlovid a mám silný dráždivý kašeľ.Môžem súbežne užívať aj Pleumolysin a na noc Codein.Ďakujem za odpoveď.
Dobrý deň,
ďakujeme za Vašu otázku.
Medzi liekmi Codein a Pleumolysin bola pozorovaná klinicky závažná interakcia v dôsledku ktorej je prítomné riziko zosilnenia tlmivého účinku na CNS. Uvedená kombinácia liekov sa neodporúča. O tejto kombinácii musí rozhodnúť výlučne lekár. V prípade, že účinok lieku Codein nie je dostačujúci, pre riziko zosilnenia účinku v kombinácii s inými antitusikami Vám odporúčam ďalšie možnosti v liečbe konzultovať s ošetrujúcim lekárom.
Liek Paxlovid je vo fáze sledovania interakcií s inými liekmi, a preto nie sú dostupné úplne informácie na základe ktorých sa určí bezpečnosť jeho použitia. Keďže liečivo ritonavir (jedna z účinných látok lieku Paxlovid) má známe interakcie s inými liekmi, na základe dostupných údajov môže dôjsť ku zvýšeniu hladiny kodeínu a predĺženiu jeho účinku. Ak Vám lieky Paxlovid a Codein predpísal jeden lekár, ich súčasné užívanie je možné.
Prajem skoré uzdravenie.
S pozdravom
PharmDr. Veronika Kiabová